व्यवहारवादी मनोविज्ञान में अधिगम दो तत्त्वों के संसर्ग से संबंध रखता है :- उद्दीपन/उत्तेजना और अनुक्रिया। व्यवहारवादी मनोविज्ञान के अंतर्गत अधिगम के इन दो तत्त्वों को थार्नडाइक ने संबद्ध सिद्धांत, वाटसन, पॉवलाव आदि ने अभ्युनुकूलन सिद्धांत और स्किनर ने पुनर्बलन सिद्धांत के परिप्रेक्ष्य में अध्ययन प्रस्तुत किया। सामान्य, सरल और मूर्त वस्तुओं, अनुभवों, प्रत्ययों और क्रियाओं के अधिगम के संदर्भ में जानवरों पर किये गये प्रयोगों का विस्तरण मनोविज्ञानियों ने इसे भाषा अधिगम पर लागू किया। परिवेशगत अभ्यनुकूलन से उत्तेजित या उद्दीपित (उ) होकर वक्ता जो उच्चार करता है वह अनुक्रिया (अ) मानी जायगी। दूसरे शब्दों में `व्यक्ति जिन अभिप्रायों को अभिव्यक्त करना चाहता है उन्हें `उ' और संबद्ध भाषायी संकेतों में उनका संकेतन करना `अ' कहलाएगा। वक्ता का `अ' श्रोता। 

भाषाविज्ञानियों के विचार में भाषा एक सामाजिक व्यवहार है। यह आदत-नियंत्रित व्यवहार है जो उद्दीपन और अनुक्रिया की श्रृंखला का प्रतिफलन है। भाषा के विश्लेषण का तात्पर्य है इन आदत-नियंत्रित व्यवहारों के उच्चारों (साँचों) का विश्लेषण। व्यवहारवादी मनोविज्ञान ने अधिगम के संबंध में जो स्थापनाएँ की हैं वे प्रयोगजन्य हैं और अनुभवजन्य हैं। इसलिए इन्हें प्रयोगाश्रित या अनुभवाश्रित भी कहा जाता है। इनमें सिद्धांत का झुकाव अनुभवों और प्रयोगों की वैधता पर निर्भर है। व्यवहारवादी मनोविज्ञान से संबद्ध भाषावैज्ञानिक विचार-धारा को वर्गिकी विचारधारा कहते हैं। संरचनात्मक भाषाविज्ञान इससे संबद्ध है। संरचनात्मक भाषाविज्ञानी, अनुभवजन्य परीक्षण को प्रमाणित मानने के कारण अवलोकन (निरीक्षण) योग्य भाषायी तत्त्वों पर निर्भर रहते हैं। भौतिक तथ्य या सत्य से विहीन कोई संरचना इनकी दृष्टि में अध्ययन के लिए निरर्थक है। इसलिए मार्टिन जूस कहते हैं दिमाग के लिए ऐसी अगम्य भाषायी इकाइयों के बारे में अनुमान लगाने का हमें कोई अधिकार नहीं है, ये अगम्य हैं। भाषा का वर्णन प्रस्तुत करते समय हमारा ध्यान केवल अवलोकित भाषायी तथ्यों पर जाना चाहिए। यह विचारधारा भाषा की एक ही संरचना : उपरि संरचना को ही मानती है, अत: संरचना को नहीं। यह विचारधारा भाषा को आदत-नियंत्रित व्यवहार मानती है और उसके अधिगम को आदतनिर्माण प्रक्रिया के रूप में प्रतिपादित करती है। 

व्यवहारवादी मनोविज्ञान
भाषा-अधिगम और व्यतिरेकी भाषाविज्ञान
अधिगम-अंतरण के सिद्धांत और व्यतिरेकी भाषाविज्ञान
व्यतिरेकी भाषाविज्ञान की मूल स्थापनाएँ